stanford-oval/wikipedia huggingface dataset:
הסופר קאפ הבלארוסי
כל המשחקים > סופר קאפ

| שנה | תאריך ומיקום | מנצחת | תוצאה | מפסידה |
| --- | --- | --- | --- | --- |
| 2025 | 22 בפברואר 2025 | דינמו מינסק  אלופת ליגת העל הבלארוסית בכדורגל 2024 | 0:2 | נמאן גרודנו  מחזיקת הגביע הבלארוסי 2023/24 |
| 2024 | 2 במרץ 2024  סליהורסק, שחטיור,   1,911 צופים   | טורפדו ז'ודינו (1)  מחזיקת הגביע הבלארוסי 2023 | 0 : 0 (3:4 בפנדלים) | דינמו מינסק   אלופת ליגת העל הבלארוסית בכדורגל 2023 |
| 2023 | 25 בפברואר 2023  מינסק, דינמו,   2,590 צופים   | שחטיור סליהורסק (2)  אלופת ליגת העל הבלארוסית בכדורגל 2022 | 1:0 | הומל  מחזיקת הגביע הבלארוסי 2021/22 |
| 2022 | 5 במרץ 2022  מינסק, דינמו,   2,591 צופים   | באטה בוריסוב (8)   מחזיקת הגביע הבלארוסי 2021 | 2 : 1 | שחטיור סליהורסק   אלופת ליגת העל הבלארוסית בכדורגל 2021 |
| 2021 | 2 במרץ 2021  מינסק, מינסק,   1,500 צופים   | שחטיור סליהורסק (1)   אלופת ליגת העל הבלארוסית בכדורגל 2020 | 0 (5):(4) 0 | באטה בוריסוב  מחזיקת הגביע הבלארוסי 2019/20 |
| 2020 | 4 במרץ 2020  מינסק, מינסק,   3,000 צופים   | דינמו ברסט (3)   אלופת ליגת העל הבלארוסית בכדורגל 2019 | 2 : 0 | שחטיור סליהורסק  מחזיקת הגביע הבלארוסי 2018/19 |
| 2019 | 2 במרץ 2019  מינסק, מינסק,    צופים   | דינמו ברסט (2)    מחזיקת הגביע הבלארוסי 2018 | 3 : 1 | באטה בוריסוב    אלופת ליגת העל הבלארוסית בכדורגל 2018 |
| 2018 | 10 במרץ 2018  מינסק, מינסק,   3,000 צופים   | דינמו ברסט (1)   מחזיקת הגביע הבלארוסי 2016/17 | 2 : 1 | באטה בוריסוב  אלופת ליגת העל הבלארוסית בכדורגל 2017 |
| 2017 | 11 במרץ 2017  מינסק, דינמו,   2,550 צופים   | באטה בוריסוב (7)    אלופת ליגת העל הבלארוסית בכדורגל 2016 | 3 : 1 | טורפדו זודינו   מחזיקת הגביע הבלארוסי 2015/16 |
| 2016 | 13 במרץ 2016  מינסק, דינמו,   3,000 צופים   | באטה בוריסוב (6)   אלופת ליגת העל הבלארוסית בכדורגל 2015  מחזיקת הגביע הבלארוסי 2014/15 | 2 : 1 | שחטיור סליהורסק   פיינליסטית הגביע הבלארוסי 2014/15 |
| 2015 | 14 במרץ 2015  פינסק, אצטדיון וולנה,   3,100 צופים   | באטה בוריסוב (5)   אלופת ליגת העל הבלארוסית בכדורגל 2014 | 0 (3):(0) 0 | שחטיור סליהורסק   מחזיקת הגביע הבלארוסי 2013/14 |
| 2014 | 15 במרץ 2014  מינסק, המאנז',   1,650 צופים   | באטה בוריסוב (4)    אלופת ליגת העל הבלארוסית בכדורגל 2013 | 1 : 0 | מינסק   מחזיקת הגביע הבלארוסי 2012/13 |
| 2013 | 17 במרץ 2013  מינסק, המאנז',   1,750 צופים   | באטה בוריסוב (3)    אלופת ליגת העל הבלארוסית בכדורגל 2012 | 1 : 0 | נאפטן נובופולצק   מחזיקת הגביע הבלארוסי 2011/12 |
| 2012 | 6 במרץ 2012  מינסק, המאנז',   1,700 צופים  | הומל (1)    מחזיקת הגביע הבלארוסי 2010/11 | 2 : 0 | באטה בוריסוב    אלופת ליגת העל הבלארוסית בכדורגל 2011 |
| 2011 | 27 בפברואר 2011  מינסק, המאנז',   1,600 צופים   | באטה בוריסוב (2)    אלופת ליגת העל הבלארוסית בכדורגל 2010   מחזיקת הגביע הבלארוסי 2009/10 | 3 : 0 | טורפדו זודינו     פיינליסטית הגביע הבלארוסי 2009/10 |
| 2010 | 8 במרץ 2010  מינסק, המאנז',   1,500 צופים   | באטה בוריסוב (1)     אלופת ליגת העל הבלארוסית בכדורגל 2009 | 0 (3):(2) 0 | נאפטן     מחזיקת הגביע הבלארוסי 2008/09 |
כל המשחקים > גביע העונה

| שנה | תאריך ומיקום | מנצחת | תוצאה | מפסידה |
| --- | --- | --- | --- | --- |
| 1994 | יולי 1994  מינסק | דינמו מינסק    אלופת ליגת העל הבלארוסית בכדורגל 1993 | 5 : 3 | פונדוק בוברויסק   מחזיקת הגביע הבלארוסי 1992/93 |
סטטיסטיקה

(לא כולל גביע העונה 1994.)
יצחק כבשנה

יצחק כבשנה (1972)
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
קברי יצחק כבשנה ורעייתו חנה ממייסדי המושבה כנרת בבית הקברות כנרת
יצחק כבשנה (2 בפברואר 1888 – 18 באפריל 1981) היה ממקימי תנועת הפועל הצעיר וממייסדי מושב עין גנים. הוגדר על ידי בן-גוריון כפועל הטוב ביותר בארץ.
קורות חיים

כבשנה נולד בעיר פלונסק שבפולין ליוסף חיים כבשנה ולרחל מלכה (לבית שיטקו). למד בחדר יחד עם דוד בן-גוריון והצטרף לאגודת עזרא שייסד בן-גוריון ב-1900.
ב-1905 עלה לארץ במסגרת העלייה השנייה והחל לעבוד בפרדסי פתח תקווה. במקביל הקים את שם את מפלגת הפועל הצעיר והיה שותף להקמת מושב עין גנים.
ב-1910 נאלץ לחזור לפולין כדי להתגייס   (עקב היותו בעל אזרחות פולנית). יחד איתו חזר להתגייס גם חברו שלמה לביא. עם סיום הטירונות רכשו השניים דרכונים מזויפים, ערקו מהצבא וחזרו ארצה. עם חזרתו החל כבשנה לעבוד בנטיעות ביער הרצל ובבן שמן תוך שהוא מסייע ליצחק וולקני-אלעזרי. בהמשך מינה אותו וולקני למנהל עבודת הנטיעות.
באוקטובר 1913 נשא לאישה את חנה סוקלבר. לאחר הנישואין עברו בני הזוג לגור במושבה כנרת שם עברו לגור בביתו של רפאל ברז'ינסקי שהחליט לרדת לאוסטרליה. במושבה מילא כבשנה תפקידים ציבוריים שונים ומונה כמוכתר המושבה.
לאחר התיישבותם בכנרת שכנע כבשנה את הוריו לעלות ארצה ויישב אותם בסמוך למושבה.
בתקופת מלחמת העולם הראשונה מונה כבשנה על ידי הטורקים, מתוקף תפקודו כמוכתר, לגייס איכרים עם עגלות וסוסים עבור המאמץ המלחמתי. יצחק התגייס גם הוא וירד עם צי העגלות ואיכרי הגליל לבאר שבע וביצע משם משלוחים עד אל עריש ותעלת סואץ. ב-1917 עם ההתקדמות צפונה של הכוחות הבריטים של אדמונד אלנבי נסוגו הטורקים ולאיכרים התאפשר לחזור לביתם. באותה תקופה החל גירוש תל אביב, אלפי יהודים ממרכז הארץ גורשו על ידי הטורקים לגליל, וכבשנה היה בצוות שפעל למצוא להם מחסה, מזון ועבודה במושבות יבנאל וכנרת.
לחנה ויצחק כבשנה נולדו חמישה ילדים. אחת מבנותיו נישאה לאריק נחמקין מנהלל.
ב-1977 נפטרה אשתו. הוא נפטר ב-1981 בנהלל עת ביקר בברית נינו. הובא למנוחות בבית הקברות כנרת.
הערות שוליים

↑  דוד בן-גוריון, ממלכתיות פועלית, מדעית וחלוצית, דבר, 21 באפריל 1964
↑  יצחק מיכאלי, מי היו מייסדי "הפועל הצעיר", דבר, 20 בינואר 1981
↑  חנה נולדה בפולין ב-1896, עלתה לארץ ב-1914 וחיה ביבנאל שם הכירה את אחיותיו של כבשנה, מרים וחנה, שנישאו לבני משפחת יפה (מרים נישאה לחיים יפה וחנה נישאה לדב יפה)
↑  הודעת נישואין של יצחק כבשנה, הפועל הצעיר, 14 בנובמבר 1913
↑  בערוב ימיהם עברו ההורים לטבריה שם גרו ליד בתם חווה הוכפלד ולאחר מותם נקברו בבית הקברות הישן בטבריה
↑  יצחק מרידור, יצחק כבשנה, מאחרוני עליה שניה, הובא למנוחות, דבר, 27 באפריל 1981
מוואן טומאק

מוואן טומאק (בצרפתית: Mewen Tomac; נולד ב-11 בספטמבר 2001) הוא שחיין צרפתי, אלוף אירופה בבריכת 25 מטר (אוטופן 2023) במשחה ל-50 מטר גב ובמשחה ל-100 מטר גב, זוכה מדליית ארד באליפות עולם בבריכת 25 מטר (בודפשט 2024) ובאליפות אירופה בבריכת 25 מטר (אוטופן 2023) במשחה ל-200 מטר גב, וסגן אלוף אירופה (רומא 2022) במשחה שליחים 4x100 מטר מעורב.
ביוגרפיה

טומאק נולד באוורה שבצרפת.
ביוגרפיה > 2019 > סגן אלוף אירופה לנוער

באליפות אירופה לנוער שנערכה בקאזאן שברוסיה ביולי זכה במדליית כסף במשחה ל-200 מטר גב בתוצאה של 1:58.31 דקות.
ביוגרפיה > 2019 > מדליית ארד באליפות עולם לנוער

באליפות העולם לנוער שנערכה בבודפשט שבהונגריה באוגוסט זכה במדליית ארד במשחה ל-200 מטר גב בתוצאה של 1:58.71 דקות.
באליפות אירופה בבריכת 25 מטר שנערכה בגלאזגו שבממלכה המאוחדת בדצמבר סיים במקום 13 במשחה ל-200 מטר גב בתוצאה של 1:53.37 דקות, ובמקום 30 במשחה ל-100 מטר גב בתוצאה של 52.09 שניות.
ביוגרפיה > 2021

באליפות אירופה שנערכה בבודפשט במאי סיים במקום חמישי במשחה ל-100 מטר גב בתוצאה של 53.00 שניות, ובמקום 27 במשחה ל-200 מטר גב בתוצאה של 2:00.63 דקות. בנוסף, סיים במקום רביעי במשחה שליחים 4x200 מטר חופשי בתוצאה של 7:07.24 דקות.
באולימפיאדת טוקיו שנערכה ביולי-אוגוסט סיים במקום 14 במשחה ל-100 מטר גב בתוצאה של 53.62 שניות, ובמקום 25 במשחה ל-200 מטר גב בתוצאה של 1:59.02 דקות.
ביוגרפיה > 2022

באליפות העולם שנערכה בבודפשט ביוני סיים במקום חמישי במשחה ל-200 מטר גב בתוצאה של 1:56.35 דקות, במקום תשיעי במשחה ל-100 מטר גב בתוצאה של 53.41 שניות, ובמקום 13 במשחה ל-50 מטר גב בתוצאה של 24.91 שניות.
ביוגרפיה > 2022 > סגן אלוף אירופה

באליפות אירופה שנערכה ברומא שבאיטליה באוגוסט זכה במדליית כסף במשחה שליחים 4x200 מטר חופשי ובמדליית ארד במשחה שליחים 4x100 מטר מעורב, לאחר שבשניהם שחה בשלב המוקדמות. בנוסף, סיים במקום שביעי במשחה ל-200 מטר גב בתוצאה של 1:57.71 דקות, ובמקום שמיני במשחה ל-100 מטר גב בתוצאה של 54.79 שניות.
באליפות העולם בבריכת 25 מטר שנערכה במלבורן שבאוסטרליה בדצמבר סיים במקום שישי במשחה ל-200 מטר גב בתוצאה של 1:49.93 דקות, במקום שביעי במשחה ל-100 מטר גב בתוצאה של 49.94 שניות, ובמקום 20 במשחה ל-50 מטר גב בתוצאה של 23.58 שניות. בנוסף, סיים במקום חמישי במשחה שליחים 4x50 מטר מעורב בתוצאה של 1:31.41 דקות.
ביוגרפיה > 2023

באליפות העולם שנערכה בפוקואוקה שביפן ביולי סיים במקום רביעי במשחה ל-200 מטר גב בתוצאה של 1:55.79 דקות, ובמקום שמיני במשחה ל-100 מטר גב בתוצאה של 53.16 שניות. בנוסף, סיים במקום רביעי במשחה שליחים 4x100 מטר מעורב לאחר ששחה בשלב המוקדמות של המשחה.
ביוגרפיה > 2023 > אלוף אירופה בבריכת 25 מטר

באליפות אירופה בבריכת 25 מטר שנערכה באוטופן שברומניה בדצמבר זכה בשתי מדליות זהב: במשחה ל-50 מטר גב בתוצאה של 22.84 שניות, לפני אולה בראונשווייג מגרמניה (23.00 שניות) ולורנצו מורה מאיטליה ותיירי בולן משווייץ (23.10 שניות), ובמשחה ל-100 מטר גב בתוצאה של 49.72 שניות, לפני בן ארצו יוהאן אנדוייה-ברואר (49.96 שניות) ואנדריי אונגור מרומניה ולורנצו מורה (50.04 שניות). במשחה ל-200 מטר גב זכה במדליית ארד בשיא צרפת חדש של 1:48.55 דקות, אחרי לורנצו מורה (1:48.43 דקות) ולוק גרינבנק מהממלכה המאוחדת (1:48.53 דקות). במשחה שליחים 4x50 מטר מעורב משולב זכה במדליית כסף בשיא צרפת חדש של 1:37.14 דקות יחד עם פלורן מנודו, בריל גאסטאלדלו ושרלוט בונה, אחרי איטליה (1:36.58 דקות) ולפני הולנד (1:37.86 דקות).
ביוגרפיה > 2024 > מקום רביעי במשחקים האולימפיים

באולימפיאדת פריז שנערכה ביולי-אוגוסט סיים במקום רביעי במשחה ל-200 מטר גב בשיא צרפת חדש של 1:55.38 דקות, ובמקום 15 במשחה ל-100 מטר גב בתוצאה של 53.63 שניות.
רוסית

| --- | --- |

 מדינות:  רוסיה ועוד כ-30 מדינות
 אזורים:  מזרח אירופה, מרכז אסיה וישראל
 דוברים:  277 מיליון
 שפת אם:  147 מיליון
 כתב:  אלפבית קירילי (אלפבית רוסי)
 משפחה:  הודו-אירופית בלטו-סלאבית סלאבית מזרחית רוסית
 לאום:  בלארוס בלארוס קזחסטן קזחסטן קירגיזסטן קירגיזסטן רוסיה רוסיה טג'יקיסטן טג'יקיסטן אוזבקיסטן אוזבקיסטן מדינות לא מוכרות : אבחזיה אבחזיה (תביעה גאורגית) דרום אוסטיה דרום אוסטיה (תביעה גאורגית) טרנסניסטריה טרנסניסטריה (תביעה מולדובנית)
 ארגון:  האו"ם, חבר המדינות העצמאיות
 מוסד:  מכון השפה הרוסית של האקדמיה הרוסית למדעים
 קוד שפה:  ru 
 קוד ISO 639-1:  ru 
 קוד ISO 639-2:  rus 
 קוד ISO 639-3:  rus 
 ראו גם:  שפה • כתב • רשימת שפות
 
רוסית (ברוסית: Русский ‏האזנהקובץ:Ru-russkiy jizyk.ogg‏Ⓘ‏ רוסקיי) היא שפתה הרשמית של מדינת רוסיה ושל ברית המועצות לשעבר. היא שפה סלאבית מזרחית המשתייכת לקבוצת השפות הסלאביות במשפחת השפות ההודו-אירופיות. רוסית היא השפה הסלאבית המדוברת ביותר, והשפה המדוברת ביותר באירופה, הכוללת 277 מיליון דוברים, מתוכם 144 מיליון (נכון לשנת 2002) דוברים שבפיהם היא שפת אם, המצויים בעיקר בשטחי רוסיה, במזרח ומרכז אירופה (כולל המדינות הבלטיות), בקווקז ובמרכז אסיה, וגם במדינות שדוברי השפה היגרו אליהן, בעת ההתפרקות של ברית המועצות ב-25 בדצמבר 1991.
הרוסית דומה בדקדוקה לאוקראינית ולבלארוסית – שלושתן התפתחו מהשפה הסלאבית המזרחית של ימי הביניים. השפה התקנית מבוססת על הלהג המדובר במוסקבה, שהפכה במאה ה-15 למרכז התרבות הרוסית. במאה השמונה עשרה חדרו לרוסית מילים לועזיות רבות עקב ההיפתחות להשפעת המערב שהוביל פטר הגדול. ברוסית נכתבת ספרות ענפה בנושאים מגוונים; כמה מן הסופרים והמשוררים הגדולים בתולדות הספרות יצרו ברוסית.
הגיית השפה וכתיבתה

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | וילוני | וילוני | חכי | חכי | מכתשי־חכי | מכתשי־חכי | כפוף | כפוף | מכתשי /שִנִּי | מכתשי /שִנִּי | שפתי (־שִנִּי) | שפתי (־שִנִּי) |  |  |
| אפי |  |  |  |  |  |  |  |  | nʲ |  | mʲ |  |  |  |
| סותם | ɡ | kʲ |  |  |  |  |  |  | dʲ | tʲ | bʲ | pʲ |  |  |
| מחוכך |  |  |  |  |  | ʨ |  |  |  | ʦ |  |  |  |  |
| חוכך |  | x |  |  | ʑ | ɕ | ʐ | ʂ | zʲ | sʲ | vʲ | fʲ |  |  |
| מקורב (צדי) |  |  | j |  |  |  |  |  |  |  |  |  |  |  |
| מקורב (צדי) |  |  |  |  |  |  |  |  | lʲ |  |  |  |  |  |
| רוטט |  |  |  |  |  |  |  |  | rʲ |  |  |  |  |  |
* תוספת פונמה בהתאמה לסטנדרט
| העיצורים> הסימון הגרפי | העיצורים> תעתיק IPA | העיצורים> הערך הפונטי |
| --- | --- | --- |
| Бб | b ~ bʲ | נהגה כהגיית בי"ת |
| Вв | v ~ vʲ | נהגה כהגיית בי"ת רפה |
| Гг | ɡ | נהגה כהגיית גימ"ל |
| Дд | d | נהגה כהגיית דל"ת |
| Жж | ʐ | נהגה כהגיית זי"ן גרושה בקירוב |
| Зз | z ~ zʲ | נהגה כהגיית זי"ן |
| Йй | j | נהגה כהגיית יו"ד עיצורית |
| Кк | k ~ kʲ | נהגה כהגיית כ"ף |
| Лл | l ~ lʲ | נהגה כהגיית למ"ד |
| Мм | m ~ mʲ | נהגה כהגיית מ"ם |
| Нн | n ~ nʲ | נהגה כהגיית נו"ן |
| Пп | p ~ pʲ | נהגה כהגיית פ"א |
| Рр | r ~ rʲ | נהגה כהגיית רי"ש מתגלגלת |
| Сс | s ~ sʲ | נהגה כהגיית סמ"ך |
| Тт | t ~ tʲ | נהגה כהגיית ת"ו |
| Фф | f ~ fʲ | נהגה כהגיית פ"א רפה |
| Хх | x | נהגה כהגיית כ"ף רפה |
| Цц | ʦ | נהגה כהגיית צד"י מודרנית |
| Чч | ʨ | נהגה טְשְ כשהשי"ן שורקת |
| Шш | ʂ | נהגה כהגיית שי"ן ימנית בקירוב |
| Щщ | ɕː | נהגה כהגיית שי"ן שורקת |

העיצורים המיוצגים באותיות ж ו־ш קשים תמיד.
העיצורים המיוצגים באותיות ч ו־щ רכים תמיד.
הגיית השפה וכתיבתה > סימן מרכך וסימן מקשה

Ьь - סימן לריכוך, מרכך את העיצור הנכתב לפניו.

Ъъ - סימן להתקשות, נכתב בין עיצור לבין תנועה מרככת, הוא מבטל את השפעת התנועה המרככת שנכתבת אחריו על העיצור שנכתב לפניו והופך את הגיית העיצור לרגילה, ללא השפעת הריכוך של התנועות המרכיבות.
הגיית השפה וכתיבתה > התנועות > תנועות רגילות

Аа - נהגית כפתח (אַ).
Ээ - נהגית כצירי או סגול (אֵ/אֶ).
Ии - נהגית כחיריק (אִ).
Оо - נהגית כחולם (אֹ/אוֹ)
Уу - נהגית כשורוק (אֻ/אוּ).
Ыы - אין לה צליל מקביל בעברית - נהגית כחיריק עמוק.
לפי ההגייה הסטנדרטית, כאשר האות о אינה מוטעמת, היא נהגית כתנועת [a].
הגיית השפה וכתיבתה > התנועות > תנועות רכות

Яя - נהגית כיו"ד עיצורית המנוקדת בפתח (יַא).
Ее - נהגית כיו"ד עיצורית המנוקדת בצירי או בסגול (יֵא/יֶא).
Ёё - נהגית כיו"ד עיצורית המנוקדת בחולם (יוֹ).
Юю - נהגית כיו"ד עיצורית המנוקדת בשורוק (יוּ).
התנועות הללו - ю ,ё ,е ,я מרככות את העיצור שנכתב לפניהן.
במרכז רוסיה האירופית התנועות е ,я נהגות כחיריק כאשר אינן מוטעמות.
דקדוק > מערכת הפועל הרוסי > הבינוני ברוסית

הבינוני הוא צורת פועל המשמשת כשם תואר וכסביל ונוטה כשם תואר כאשר היא משמשת שם תואר.
| סופיות הבינוני> בינוני | סופיות הבינוני> זכר | סופיות הבינוני> נקבה | סופיות הבינוני> נייטרלי | סופיות הבינוני> רבים |
| --- | --- | --- | --- | --- |
| הווה אימפרפקטיבי פעיל | чита-ющий | чита-ющая | чита-ющее | чита-ющие |
| עבר אימפרפקטיבי פעיל | чита-ющий | чита-ющая | чита-ющее | чита-ющие |
| הווה אימפרפקטיבי סביל | чита-емый | чита-емая | чита-емое | чита-емые |
| עבר פרפקטיבי פעיל | прочита-вший | прочита-вшая | прочита-вшее | прочита-вшие |
| עבר פרפקטיבי סביל | прочита-нный | прочита-нная | прочита-нное | прочита-нные |


סופיות הבינוני המופיעות כאן הן שם התואר כנשוא המשפט או צורת הנומינייטיב של שם התואר המתאר את הנושא. ניתן להטות את הבינוני כשם תואר בהתאם ליחסות לפי כללי נטיות שמות התואר.
כדי לבטא סביל מספיק להגיד את כינוי הגוף והבינוני הסביל ללא פועל עזר מתווך.
דקדוק > נטיות שמות עצם (יחסות)

ברוסית מוסיפים לשמות העצם מוספיות על-פי היחסה שלהם, הנקבעת על-פי תפקידם התחבירי במשפט. שמות העצם מתחלקים לשתי קבוצות: שמות עצם קשים המסתיימים בעיצור רגיל או תנועה רגילה ושמות עצם רכים המסתיימים בעיצור מרוכך או תנועה מרוככת.
| נטיית שמות עצם קשים ביחיד> יחסה | נטיית שמות עצם קשים ביחיד> זכר | נטיית שמות עצם קשים ביחיד> נקבה | נטיית שמות עצם קשים ביחיד> נייטרלי | נטיית שמות עצם רכים ביחיד> זכר | נטיית שמות עצם רכים ביחיד> נקבה | נטיית שמות עצם רכים ביחיד> נייטרלי | נטיית שמות עצם קשים ברבים> זכר | נטיית שמות עצם קשים ברבים> נקבה | נטיית שמות עצם קשים ברבים> נייטרלי | נטיית שמות עצם רכים ברבים> זכר | נטיית שמות עצם רכים ברבים> נקבה | נטיית שמות עצם רכים ברבים> נייטרלי |
| --- | --- | --- | --- | --- | --- | --- | --- | --- | --- | --- | --- | --- |
| נושא | стол | сестр-а | окн-о | дяд-я | дверь | им-я | стол-ы | сестр-ы | окн-а | дяд-и | двер-и | имен-а |
| מושא ישיר | стол | сестр-у | окн-о | дяд-ю | дверь | им-я | стол-ы | сестер | окн-а | дяд-ей | двер-и | имен-а |
| שייכות | стол-а | сестр-ы | окн-а | дяд-и | двер-и | имен-и | стол-ов | сестер | окон | дяд-ей | двер-ей | имён |
| מושא עקיף | стол-у | сестр-е | окн-у | дяд-е | двер-и | имен-и | стол-ам | сестр-ам | окн-ам | дяд-ям | двер-ям | имен-ам |
| פרופוזיציונל | стол-е | сестр-е | окн-е | дяд-е | двер-и | имен-и | стол-ах | сестр-ах | окн-ам | дяд-ях | двер-ях | имен-ах |
| אמצעי | стол-ом | сестр-ой | окн-ом | дяд-ей | дверь-ю | имен-ем | стол-ами | сестр-ами | окн-ами | дяд-ями | двер-ями | имен-ами |

אחד הקשיים העיקריים במעבר מצורה אחת לצורה אחרת הוא המעבר מצורת נושא יחיד לצורת נושא רבים. ככלל שמות עצם המסתיימים בעיצורים או בתנועות -а/я מקבלים -ы/и בצורת הרבים בעוד ששמות עצם המסתיימים בתנועות -o/e מקבלים -а/я בצורת הרבים, אך קיימים מספר יוצאי דופן.
דקדוק > נטיות שמות תואר

ברוסית שמות התואר נוטים בהתאמה לשם העצם המתואר על-פי יחסה מגדר וכמות.
| נטיית התארים |
| --- | --- | --- | --- | --- | --- | --- | --- | --- | --- | --- | --- |
|  | זכר | נקבה | נייטרלי | רבים |  |  |  |  |  |  |  |
| יחסת הנושא | нов-ый | нов-ая | нов-ое | нов-ые |  |  |  |  |  |  |  |
| יחסת המושא הישיר | כגנטיב או האקוזייטיב | нов-ую | כגנטיב או האקוזייטיב | כגנטיב או האקוזייטיב |  |  |  |  |  |  |  |
| יחסת השייכות | нов-ого | нов-ой | нов-ого | нов-ых |  |  |  |  |  |  |  |
| יחסת המושא העקיף | нов-ому | нов-ой | нов-ому | нов-ым |  |  |  |  |  |  |  |
| יחסת הפרופוזיציונל | нов-ом | нов-ой | нов-ом | нов-ых |  |  |  |  |  |  |  |
| יחסת האמצעי | нов-ым | нов-ой | нов-ым | нов-ыми |  |  |  |  |  |  |  |
דקדוק > מספרים > מספרים מונים (כל הב' שכתובים פה הם ב' רפה)

один - אחת (אדין)

два - שתיים (דווה)

три - שלוש (טרי)

четыре - ארבע (צ'טירה)

пять - חמש (פיאט)[פ' דגושה]

шесть - שש (שסט)

семь - שבע (סם)

восемь - שמונה (ווסם)

девять - תשע (דביאט)

десять - עשר (דסיאט)

одиннадцать - אחת עשרה (אדינדצט)

двенадцать - שתים עשרה (דוויאנדצט)

тринадцать - שלוש עשרה (טרינדצט)

четырнадцать - ארבע עשרה (צ'יטירנדצט)

пятнадцать - חמש עשרה (פיאטנדצט)

шестнадцать - שש עשרה (שיסטנדצט)

семнадцать - שבע עשרה (סימנדצט)

восемнадцать - שמונה עשרה (ווסמנדצט)

девятнадцать - תשע עשרה (דיביטנדצט)

двадцать - עשרים (דוודצט)

тридцать - שלושים (טרידצט)

сорок - ארבעים (סורוק)

пятьдесят - חמישים (פיאטדסט)

шестьдесят - שישים (שיסטדסט)

семьдесят - שבעים (סימדסט)

восемьдесят - שמונים (ווסמדסט)

девяносто - תשעים (דביאנוסטו)

сто - מאה (סטו)

двести - מאתים (דווסטי)

триста - שלוש מאות (טריסטה)

четыреста - ארבע מאות (צ'יטיריסטה)

пятьсот - חמש מאות (פיאטסוט)

шестьсот - שש מאות (שסטסוט)

семьсот - שבע מאות (סמסוט)

восемьсот - שמונה מאות (ווסמסוט)

девятьсот - תשע מאות (דביאטסוט)

тысяча - אלף (טיסיאצ'ה)
המספרים וכינויי הכמות גורמים להטיית שמות העצם ביחסת גנטיב, המספרים 1–4 גורמים להטיית שם העצם לאחריהם ביחסת גנטיב יחיד, ושאר המספרים כמו כן כינויי כמות גוררים הטיית שם העצם לאחריהם ביחסת גנטיב רבים.
דקדוק > מספרים > מספרים סידוריים

Первый/ Первая/ Первое/ Первые - ראשון (זכר, נקבה, נייטרלי, רבים)

второй/ вторая/ второе/ вторые - שני (זכר, נקבה, נייטרלי, רבים)

третий/ третья/ третье/ третьи - שלישי (זכר, נקבה, נייטרלי, רבים)

четвертый/ четвертая/ четвертое/ четвертый - רביעי (זכר, נקבה, נייטרלי, רבים)

пятый/ пятая/ пятое/ пятые - חמישי (זכר, נקבה, נייטרלי, רבים)

шестой/ шестая/ шестое/ шестые - שישי (זכר, נקבה, נייטרלי, רבים)

седьмой/ седьмая/ седьмое/ седьмые - שביעי (זכר, נקבה, נייטרלי, רבים)

восьмой/ восьмая/ восьмое/ восьмые - שמיני (זכר, נקבה, נייטרלי, רבים)

девятый/ девятая/ девятое/ девятые - תשיעי (זכר, נקבה, נייטרלי, רבים)

десятый/ десятая/ десятое/ десятые - עשירי (זכר, נקבה, נייטרלי, רבים)

одиннадцатый/ одиннадцатая/ одиннадцатое/ одиннадцатые - האחד עשר (זכר, נקבה, נייטרלי, רבים)

двенадцатый/ двенадцатая/ двенадцатое/ двенадцатые - השנים עשר (זכר, נקבה, נייטרלי, רבים)

тринадцатый/ тринадцатая/ тринадцатое/ тринадцатые - השלושה עשר (זכר, נקבה, נייטרלי, רבים)
המספרים הסידוריים נוטים בהתאם לכללי נטיות שמות התואר.
הנטיות המוצגות כאן מוצגות ביחסת הנומינייטיב.
רוסית בעולם

מפת תפוצה של השפות הסלאביות. למידע על שפה, לחצו עליה
בארצות הברית ישנם יותר מ-850,000 דוברי רוסית. עד התפרקות ברית המועצות רוב דוברי השפה היו ממוצא יהודי שהיגרו במהלך שנות ה-70 כמו גם בתחילת המאה ה-20.[דרוש מקור]
במערב אירופה ישנם כ־3 מיליון דוברי רוסית, במיוחד בגרמניה, בריטניה, ספרד, צרפת ואיטליה, עקב גלי הגירה בתחילת המאה ה־20, בעיקר בעקבות מהפכת אוקטובר וכמו כן בעקבות התפרקות ברית המועצות. יש גם אזרחים רבים במדינות מזרח אירופה שלמדו את השפה כשפה זרה עיקרית במהלך השנים שבין מלחמת העולם השנייה להתפרקות ברית המועצות.
בישראל מדברים רוסית בין מיליון ל-1.5 מיליון בני אדם (העולים וילדיהם). ישנם גם ערבים ישראלים שלמדו רוסית, בעיקר בעת שלמדו באוניברסיטאות בברית המועצות.
תפוצה רוסית משמעותית במיוחד ברפובליקות סובייטיות לשעבר, בפרט באוקראינה ובקזחסטן. אוקראינה היא, אחרי רוסיה, המדינה בה מצוים הכי הרבה אזרחים, שציינו את הרוסית כשפת האם שלהם.
ראו גם

הוראת השפה הרוסית בישראל
ניבים של הרוסית
לוחמת מידע

לוחמת מידע (באנגלית: Information Warfare, ראשי-תיבות: IW) היא מונח מתחומי הביטחון והצבא, המתאר את השימוש והטיפול במידע כאמצעי השפעה על אחרים באופן הטוב ביותר המשרת את מטרותינו. הוא מתייחס למסגרת שבה הצד התוקף מפעיל יכולות (בדרך כלל טכנולוגיות) כדי להשפיע על תהליך קבלת ההחלטות של היריב או לשבשו תוך הגנה על יכולות אלו בצד שלו., ומשקף תפיסה כוללת, המתבססת על אינטגרציה וסנכרון של מגוון יכולות, כגון: לוחמה פסיכולוגית, הונאה, לוחמה מתועדת (צלמים מבצעיים) ולוחמת סייבר.
בלוחמה קיברנטית הכוונה היא לסוג מסוים של לוחמת מידע, הגם שלעיתים המושג לוחמת מידע משמש כמושג חליפי למושג לוחמה קיברנטית.
הגדרת המונח > הגדרה לפי צבא ארצות הברית

צבא ארצות הברית מגדיר את תחום "לוחמת מידע" כתחום המורכב מכמה סוגי לוחמה: לוחמה אלקטרונית, לוחמה פסיכולוגית, הונאה, אבטחת מידע ולוחמת סייבר.
הגדרת המונח > הגדרה לפי צה"ל

צה"ל מגדיר לוחמת מידע כך: "כלל השיטות והפעולות שנוקטים כוחותינו על מנת להשיג עליונות במרחב המידע, באמצעות פעולות המכוונות לשלושה תחומים שונים: השפעה על המידע המצוי בידי האויב, על תהליכי קבלת החלטותיו ועל מערכות המידע והתקשוב שלו; השפעה על קהלי יעד נייטרליים ועל אזרחי מדינת ישראל; והגנה על המידע, על תהליכי קבלת ההחלטות ועל מערכות המידע של כוחותינו".
היסטוריה

במרוצת ההיסטוריה פותחו כמה שיטות לוחמה קלאסיות ל"לוחמת מידע", החל באיסוף מודיעין באמצעות "חיישנים" אנושיים (ראה פרשת המרגלים בימי יהושע בן-נון) וכלה בפיתוח טכנולוגיות איסוף מיוחדות (כמו חיישני מודיעין מוטסים, לוויינים וכו'). גם בתחום המניעה פותחו שיטות קלאסיות בלוחמת מידע, כמו הסוואה, דמיים ומיסוך, שיבוש וחסימה, הונאה והטעייה, תעמולה ועוד.
כדי להתאים את אומנות המלחמה לטכנולוגיות המידע, פותחה בראשית שנות התשעים של המאה העשרים תורת לחימה חדשה, "המהפכה בעניינים צבאיים" (RMA – Affairs Military in Revolution). התפישה עומדת על ארבעה יסודות: תקיפה מדויקת; חלל; שליטה בתמרון; לוחמת מידע. כאשר יסוד 'לוחמת מידע' נגעה לכמה היבטים שונים: לוחמת מחשבים (שהם האמצעי הטכנולוגי העיקרי לאחסון ושינוע מידע), לוחמה אלקטרונית (בעיקר נגד מערכות קשר ותקשורת), לוחמה פסיכולוגית וטיפול באמצעי תקשורת (החל מתדרוך עיתונאים, דרך עיתונאים המשובצים בכוחות הלוחמים וכלה במניפולציה במידע המשוחרר לציבור).
במינוחים של ימינו, לוחמת מידע מתרחשת בין מדינות וארגונים שונים בכל עת. גם המלחמה הקרה תפסה את חלקה בלוחמת המידע. במאמרם כותבים גיל ברעם ואופיר בראל על תפיסתן של ארצות הברית, רוסיה וסין את המרכיבים השונים של לוחמת המידע, וכן מרכיבים קשורים כמו לוחמת סייבר, לוחמה אלקטרונית ועוד.
מכלול הזירות בלוחמת המידע

לוחמת סייבר (הגנתית והתקפית)
לוחמה אלקטרונית
תחבולה
מבצעי הונאה
לוחמה פסיכולוגית ומבצעי תודעה
יחסי צבא חברה, הסברה, תקשורת, תעמולה, יחסי ציבור, קמפיין, מיתוג, דוברות
תיעוד מבצעי
ביטחון המידע וצנזורה
ניהול מידע וידע
מכלול הזירות בלוחמת המידע > נושאים הנכללים תחת הכותרת לוחמת מידע

| נושא | מערכות וטכנולוגיות רלוונטיות |
| --- | --- |
איסוף מידע: חיישנים שונים בכל תחומי הספקטרום האלקטרומגנטי
שינוע מידע לעיבוד ולצרכן: תקשורת רחבת סרט, דחיסה, הצפנה
אחסון ושליפה: בסיסי נתונים, Duplication-De ,דחיסה
עיבוד וסינון מידע: עיבוד אותות דיגיטלי (DSP), אלגוריתמים לזיהוי אוטומטי (ATR), מיזוג נתונים (Fusion Data), בינה מלאכותית (AI)
הנגשת מידע: תקשורת רחבת סרט; מערכות תצוגה וממשק אדם-מכונה (HMI)
מניעת מידע: הסתרה, שיבוש, לוחמה אלקטרונית (ל"א), הצפנה, הטעיה
הגנה על מידע: מניעת גישה למידע שלך מבלתי מורשים, הצפנה